**ΒΑΣΙΚΕΣ ΤΕΧΝΙΚΕΣ ΠΡΟΔΙΑΓΡΑΦΕΣ ΣΤΕΓΑΣΤΡΩΝ**

**(ΤΕΥΧΟΣ 1 )**

 **ΒΑΣΙΚΕΣ ΤΕΧΝΙΚΕΣ ΠΡΟΔΙΑΓΡΑΦΕΣ ΣΤΕΓΑΣΤΡΩΝ**

1.ΓΕΝΙΚΗ ΠΕΡΙΓΡΑΦΗ

1.1. Οι τύποι των στεγάστρων είναι δύο, (Α) και (Β) και ακολουθούν τις τεχνικές προδιαγραφές που περιγράφονται στις αποφάσεις 654/1999 & 775/2000 του ΔΣ του ΟΑΣΑ. Οι διαστάσεις τους (πλάτος και μήκος) ορίζονται ανάλογα με τον τύπο, σύμφωνα με το συνημμένο πίνακα. Ειδικότερα, ανά τύπο αναφέρονται τα εξής:

       Στέγαστρα **Τύπου Α**: Θα έχουν πλάτος τουλάχιστον 1,40 μ. και μήκος τουλάχιστον 4,00μ. . Για το συγκεκριμένο τύπο μόνο η δεξιά πλάγια πλευρά θα είναι τελείως ελεύθερη. Υπάρχουν διαφημιστικές πινακίδες (όπως περιγράφονται στην παράγραφο του Ειδικού Εξοπλισμού) στις δύο πλευρές και συγκεκριμένα στην οπίσθια και στην αριστερή πλάγια πλευρά.

             Στέγαστρα **Τύπου Β**: Θα έχουν πλάτος από 1,00 έως 1,20 μ. και μήκος τουλάχιστον 4,00 μ.  Για το συγκεκριμένο τύπο τόσο η δεξιά πλάγια πλευρά όσο και η αριστερή θα είναι τελείως ελεύθερες. Υπάρχει μια διαφημιστική πινακίδα (όπως περιγράφεται στην παράγραφο του Ειδικού Εξοπλισμού) στη μία πλευρά και συγκεκριμένα μόνο στην οπίσθια πλευρά.

***1.2.*** Το εσωτερικό ελεύθερο ωφέλιμο ύψος των στεγάστρων θα είναι τουλάχιστο 2,20μ

***1.3.***Στην οπίσθια όψη (πλάτη) των στεγάστρων πρέπει να διασφαλίζεται ελεύθερη δίοδος πλάτους 1,00μ. τουλάχιστον.

***1.4.*** Η οροφή των στεγάστρων δύναται να είναι επίπεδη με κατάλληλες κλίσεις ή άλλης γεωμετρίας, σχεδιασμένη κατάλληλα, με τις απαραίτητες υδρορροές για την απορροή και τη διοχέτευση των όμβριων υδάτων κατακόρυφα μέσω ενός εκ των υποστηλωμάτων στην πίσω πλευρά του πλαισίου του στεγάστρου και 10 cm από το έδαφος και θα διαθέτει κατάλληλες αντοχές για τη συνήθη χιονόπτωση και ανεμοπίεση.

2. ΕΙΔΙΚΟΣ ΕΞΟΠΛΙΣΜΟΣ

*2.1.*Τα στέγαστρα τύπου Α θα διαθέτουν σταθερό ενιαίο κάθισμα τουλάχιστον δύο θέσεων, ειδικής σχεδίασης, ενσωματωμένο στο μεταλλικό φορέα του στεγάστρου.  Τα στέγαστρα τύπου Β θα φέρουν ανακλινόμενο κάθισμα στο κατάλληλο ύψος.  Ειδικότερα στο χώρο του στεγάστρου πρέπει να προβλέπεται ελεύθερος χώρος στάσης και περιστροφής αναπηρικού αμαξιδίου διαμέτρου 1,50 μ.  .

 Σε κάθε στέγαστρο με μέριμνα, ευθύνη και δαπάνη του αναδόχου, επιτρέπεται η τοποθέτηση διαφημιστικών μέσων (διαφημιστικών πινακίδων) στην αντίθετη, προς την κατεύθυνση κυκλοφορίας πλευρά του στεγάστρου, καθώς και στην παράλληλη προς τον άξονα της οδού πλευρά (πλάτη) αυτού. Όταν τοποθετούνται τα διαφημιστικά μέσα και στις δύο πλευρές του στεγάστρου πρέπει στην πλάτη αυτού να εξασφαλίζεται ελεύθερη διόδος μήκους τουλάχιστον ενός (1) μέτρου καθ’ όλο το ύψος αυτής. Η προβολή της διαφήμισης επιτρέπεται και στις δύο όψεις των ανωτέρω δύο διαφημιστικών μέσων. Τα μέσα αυτά επιτρέπεται να είναι φωτεινά και να έχουν τη δυνατότητα προβολής διαφήμισης με εναλλασσόμενα μηνύματα, μηχανικά ή ηλεκτρονικά.

 Η ωφέλιμη διαφημιστική επιφάνεια ανά όψη για μεν τη διαφημιστική πινακίδα τύπου ρακέττας είναι μέχρι 2,60 τμ (2,00 μ Χ 1,30 μ) για δε τη διαφημιστική πινακίδα που τοποθετείται στην πλάτη του στεγάστρου τύπου Α είναι μέχρι 6 τμ (2,00 μ Χ 3,00μ) και στα τύπου Β μέχρι 8 τμ (2,00 μ Χ 4,00μ).